**MARIJAMPOLĖS VAIKŲ LOPŽELIS-DARŽELIS „RŪTA”**

PATVIRTINTA

Marijampolės vaikų lopšelio-darželio „Rūta“

direktoriaus 2021-09-20 įsakymu Nr.V-114(1.5E)

**RENGINIŲ ORGANIZAVIMO TVARKOS APRAŠAS**

**I. BENDROJI DALIS**

1. Marijampolės vaikų lopšelio-darželio „Rūta“ renginių organizavimo tvarkos aprašas (toliau – Aprašas) parengti vadovaujantis LR švietimo ir mokslo ministro 2020 m. gegužės 5 d. įsakymu Nr. V-663 „ Mokinių dalykinių olimpiadų, konkursų ir kitų renginių nuostatai“ bei vadovaujantis [Bendrųjų iš valstybės ar savivaldybių biudžetų finansuojamų neformaliojo švietimo programų kriterijų aprašas, patvirtintas Lietuvos Respublikos švietimo ir mokslo ministro 2011 m. liepos 5 d. įsakymu Nr. V-1214](http://www3.lrs.lt/pls/inter3/dokpaieska.showdoc_l?p_id=403742&p_query=&p_tr2=2) redakcija.

2. Aprašo tikslas - reglamentuoti numatytos veiklos organizavimą, vykdymą ir laiduoti dalyvaujančių vaikų saugumą.

3. Apraše nustatyti renginių lopšelyje-darželyje tikslai, principai, ugdomosios kompetencijos, organizavimo tvarka bei vykdymas, rezultatas.

4. Renginiai įrašomi į lopšelio-darželio metinės veiklos planą nurodant pavadinimą, vietą, datą, atsakingą mokytoją, kuris direktoriaus pavaduotojui ugdymui pateikia organizuojamo renginio planą.

5. Aprašo privalo laikytis visi asmenys, kurie organizuoja renginius Marijampolės vaikų lopšelyje-darželyje „Rūta“.

6**. Šiame dokumente vartojami terminai ir sąvokos:**

6.1. **Renginys** – šventė, koncertas, olimpiada, konkursas, sporto varžybos, mugė, festivalis, akcija, mugė, paroda, netradicinio ugdymo ar atmintinos dienos minėjimas, konferencija, susitikimas, pasirodymas, vaidinimas, filmo (vaizdo klipo) filmavimas ar demonstravimas, fotosesija, ir kiti kultūriniai renginiai ar organizuoti žmonių susibūrimai, kurių forma nepriskiriama susirinkimui.

6.2. **Renginio vadovas (organizatorius)** – bendruomenės narys, atsakingas asmuo už renginio parengimą, plėtojimą, įgyvendinimą.

6.3. **Dalyvis –** renginyje dalyvaujantis asmuo (ne žiūrovas), kuriam renginio organizatorius yra pavedęs atlikti vieną ar kitą funkciją.

7. **Aprašas taikomas visoms Darželio ugdytinių grupėms. Darželio renginių formos:**

7.1**. renginys –** tai vieningas, laike ir erdvėje apribotas žodžių, veiksmų vaizdų junginys, skirtas tam tikrai temai atskleisti ir išreikštas atitinkamomis priemonėmis bei metodais;

7.2. **ekskursija** – trumpiau kaip parą trunkantis turistinių objektų lankymas nustatytu maršrutu ugdymo tikslais, kurį vykdo gidas arba ekskursiją organizuojantis vadovas;

7.3. **išvyka** – organizuotas ugdytinių grupių keliavimas į numatytą turizmo objektą panaudojant transporto priemones;

7.4. **varžybos** – organizuotas ugdytinių (jų grupių) rungtyniavimas ugdymo tikslais;

7.5. **žygis** – įvairios trukmės ugdymo tikslais organizuotas keliavimas nustatytu maršrutu pėsčiomis ar naudojant įvairias priemones;

7.6. **koncertas** – viešas muzikos ir kitų veikalų atlikimas prieš auditoriją;

7.7. **vakaronė** – etnografinių dainų ir šokių vakarėlis;

7.8. **minėjimas** – renginys metinėms ar sukakčiai paminėti;

7.9. **spektaklis** – tam tikro literatūrinio kūrinio sceninis įprasminimas;

7.10. **vaidinimas** – ugdytinio ar visos grupės sukurtas sceninis pasirodymas;

7.11. **mugė** – proginis prekiavimas;

7.12. **viktorina** – atsakymo į klausimus konkursas;

7.13. **konkursas** – lenktyniavimas, varžybos dėl vietos;

7.14. **paroda** – tam tikrų kūrybinių darbų viešas pristatymas

7.15. **rytmetis** – iš ryto tam tikra tema organizuojamas renginys;

7.16. **popietė** – po pietų organizuojamas renginys susipažinti, padiskutuoti kūrybos, atminimo klausimais;

7.17. **projektas** – veikla, turinti pažintinius, lavinamuosius tikslus ir laikiną organizacinę struktūrą.

**II. RENGINIŲ TIKSLAS, UŽDAVINIAI IR PRINCIPAI**

8. Renginių organizavimo lopšelyje-darželyje tikslas-ugdant kompetencijas, formuoti asmenį, sugebantį tapti aktyviu visuomenės nariu, sėkmingai veikti visuomenėje, padėti tenkinti savo ir bendruomenės narių pažinimo, lavinimosi ir saviraiškos poreikius.

**9. Organizuojant renginius keliami šie uždaviniai:**

9.1. skatinti naujas vaikų ugdymo (-si) veiklos formas ir metodus;

9.2. skatinti ugdytinius domėtis menu, kultūra, sportu, siekiant sudaryti sąlygas saviraiškai ir asmenybės vystymuisi;

9.3. ugdyti ugdytinių kritinį mąstymą, kūrybiškumą, savarankiškumą, formuoti ir stiprinti bendražmogiškų vertybių sistemą;

9.4. ugdyti bendradarbiavimo, projektinio darbo gebėjimus;

9.5. plėtoti ugdytinių ugdymo (-si) lopšelyje-darželyje kryptis ir formas, gerinti užimtumo kokybę;

9.6. sudaryti lopšelio-darželio ugdytiniams socialiai teisingas saviraiškos ir laisvalaikio užimtumo galimybes;

**10. Organizuojant renginius, laikomasi šių principų:**

10.1. aktualumo – renginių pasiūla skirta socialinėms, pažintinėms, meninei kultūrinėms, asmeninėms, edukacinėms, profesinėms ir kitoms kompetencijoms ugdyti;

10.2. prieinamumo – veikla prieinama visiems vaikams nepriklausomai nuo jų mokymosi/ugdymosi galimybių, pasiekimų ir socialinės padėties;

10.3. visuotinumo – lėšos pažintinei veiklai yra skiriamos kiekvienam vaikui, besimokančiam pagal priešmokyklinio, pradinio programas;

10.4. demokratiškumo – lopšelio-darželio bendruomenė identifikuoja poreikius ir nustato prioritetus;

10.5. individualizavimo principas – ugdytiniai įtraukiami į veiklą pagal kiekvienam iš jų reikalingą kompetenciją, atsižvelgiant į jo asmenybę, galimybes, poreikius ir pasiekimus.

10.6. savarankiškumo principas – vaikai laisvai dalyvauja renginiuose savo noru.

10.7. viešumo principas – teikti ugdytiniams informaciją, kuri padėtų pasirinkti jo interesus, polinkius, gebėjimus atitinkančius.

10.8. kontekstualumo principas – renginiai siejami su krašto ūkinės, socialinės, kultūrinės raidos kontekstu, kartu su juo atsinaujina pagal nuolat kintančias visuomenės reikmes.

10.9. veiksmingumo principas – organizuojant renginius siekiama geros kokybės rezultatų sumaniai ir taupiai naudojant turimus išteklius, nuolat vertinant, analizuojant ir planuojant veiklą, remiantis veiksminga vadyba – tinkamais ir laiku priimamais sprendimais.

**III. RENGINIŲ METU UGDOMOS KOMPETENCIJOS**

**11. Organizuojant renginius, ugdomos šios kompetencijos:**

11.1. Asmeninės – savęs pažinimo, savistabos, pasitikėjimo savimi, savęs vertinimo, savianalizės, saviraiškos, sveikos gyvensenos, atsakomybės už savo veiksmus.

11.2. Edukacinės – savarankiško mokymosi bei informacijos valdymo, mokymosi visą gyvenimą, informacijos gavimo, jos analizavimo bei panaudojimo, mąstymo lankstumo (loginio, kritinio – probleminio, kūrybinio).

11.3. Socialinės – bendravimo ir bendradarbiavimo, darbo komandoje, demokratinių struktūrų ir procedūrų išmanymo, sprendimų priėmimo, konfliktų sprendimo, lygių galimybių įsisąmoninimo, ekologinės savimonės.

**IV. RENGINIŲ ORGANIZAVIMAS IR VYKDYMAS**

12. Renginiai organizuojami ir vykdomi pagal lopšelio- darželio metinį veiklos planą.

13. Kiekvienas mokytojas, planuodamas renginius, suderina metodinėje grupėje ir pateikia renginių planą, kuriame nurodomi renginių pavadinimai, vieta, data, atsakingi asmenys.

14. Metodinės grupės renginių planai įtraukiami į darželio metinės veiklos planą.

15. Renginį organizuojantis mokytojas, specialistas prieš 2 savaites iki numatyto renginio pradžios pateikia:

16. Šią organizuojamą veiklą, iš anksto suderina su mokyklos direktoriaus pavaduotoju ugdymui ir pateikia lopšelio-darželio direktoriui tvirtinti (Priedas Nr.1).

17. Organizuojant savivaldybės, respublikos ir tarptautinius renginius renginio nuostatus (Priedas Nr.2) pateikia direktoriaus pavaduotojui ugdymui- suderinimui ir lopšelio-darželio direktoriui, kuris nuostatus patvirtina įsakymu.

18. Renginiai, kurie mokslo metų pradžioje yra neįtraukti į metinės veiklos planą, įrašomi į ugdomosios veiklos savaitės planą elektroniniame dienyne.

19. Renginius organizuoja grupių mokytojai, specialistai (toliau – pedagogai):

19.1. Prevencinius renginius organizuoja pedagogai, talkinant Vaiko gerovės komisijos nariams bei kitiems kolegoms.

19.2. Mokamų kultūrinių renginių organizatoriai ir atvykstantys meno kolektyvai renginių organizavimo klausimus derina su meninio ugdymo vadove. Meninio ugdymo vadovas atvykstančių meno kolektyvų vizitus suderina su įstaigos direktoriumi.

20. Už ugdytinių saugumą Darželio renginių metu atsako organizatoriai ir/ar pedagogai.

21. Už ugdytinių saugumą renginių metu už Darželio ribų atsako renginio organizatorius ir lydintys asmenys, patvirtinti direktoriaus įsakymu.

22. Renginio organizatorius (koordinatorius), grupės mokytojas instruktuoja ugdytinius saugos ir sveikatos klausimais, supažindina su saugaus elgesio renginyje taisyklėmis.

23. Į lopšelyje-darželyje organizuojamus renginius įleidžiami tik darželio-mokyklos bendruomenės nariai.

24. Renginio organizatorius po renginio per vieną darbo dieną pateikia informaciją, elektronine versija, nuotraukas administruojančiam įstaigos svetainę.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Priedas Nr.1)

**MARIJAMPOLĖS VAIKŲ LOPŠELIS-DARŽELIS “RŪTA”**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(mokytojo vardas pavardė)

Marijampolės lopšelio-darželio “Rūta”

direktoriui

**P R A Š Y M A S**

**DĖL RENGINIO ORGANIZAVIMO**

20 -........-........

|  |  |
| --- | --- |
| **RENGINIO PAVADINIMAS** |  |
| **TIKSLAS** |  |
| **DATA IR LAIKAS** |  |
| **DALYVIAI** |  |
| **NUMATOMA RENGINIO VIETA** |  |
| **ORGANIZATORIUS (-iai) KOORDINATORIUS (pavardė, vardas)** |  |

Mokytoja (-as) \_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

parašas vardas, pavardė

Mokytoja (-as) \_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

parašas vardas, pavardė

Suderinta: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(direktoriaus pavaduotoja ugd. vardas,pavardė,parašas)

(Priedas Nr.2)

**MARIJAMPOLĖS VAIKŲ LOPŠELIS-DARŽELIS “RŪTA”**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(Konkurso, parodos, varžybų, šventės, festivalio ir kt.)

NUOSTATAI

I.BENDROSIOS NUOSTATOS

II. TIKSLAS IR UŽDAVINIAI

III. DALYVIAI, DARBŲ PATEIKIMO SĄLYGOS

IV. ORGANIZAVIMO TVARKA

V. ORGANIZATORIUS IR KOORDINATORIUS

VI.BAIGIAMOSIOS NUOSTATOS

DALYVIO PARAIŠKA

|  |  |
| --- | --- |
| Autoriaus (autorių) vardas, pavardė |  |
| Ugdymo įstaigos pavadinimas |  |
| Dalyvio kontaktai telefonas, el. paštas |  |
|  |  |